

**Swyddog Datblygu ar gyfer Datblygiad y Gymraeg**

|  |  |
| --- | --- |
| **Grŵp**  | Addysg a Dysgu Gydol Oes  |
| **Cyfadran**  | Gwasanaeth Addysg ar y Cyd Consortiwm Canolbarth y De  |
| **Adran**  | Gwasanaeth Gwella Ysgolion  |
| **Isadran**  | Cwricwlwm a Dysgu Proffesiynol  |
| **Teitl y Swydd**  | Swyddog Datblygu ar gyfer Datblygiad y Gymraeg |
| **Rhif Swydd Vision**  | Amherthnasol |
| **Gradd**  | Soulbury 4-7 (+ 3 pwynt SPA)  |
| **Yn gyfrifol i**  | Ymgynghorydd Cysylltiol: Datblygiad y Gymraeg |
| **Swydd sy’n adrodd i’r Swydd hon**  | Amherthnasol |
| **Tîm**  | Gwasanaeth Gwella Ysgolion  |
| **Lefel CRB/DBS sydd ei hangen**  | Manylach  |
| **Lleoliad**  | Canolfan Menter y Cymoedd  |
| **Dyddiad y Disgrifiad**  | Mai 2022  |

**Pwrpas y rôl:**

Cefnogi’r Prif Bartner Gwella - Polisi, Safonau a Gwelliant Y Gymraeg i ddatblygu cyfleoedd dysgu proffesiynol (DP) a darparu cefnogaeth bwrpasol ar gyfer ysgolion. Cydweithio ag ymarferwyr, ysgolion a rhanddeiliaid eraill i gefnogi datblygu’r Siarter Iaith Gymraeg. Gweithio â thimau gwella ysgolion a chymorth busnes CCD â gweithgareddau sy’n ymwneud â’r Siarter Iaith Gymraeg, a pholisïau a gwelliannau o ran y Gymraeg.

**Cyfrifoldebau Penodol:**

1. Cefnogi gweledigaeth, amcanion a dyheadau Consortiwm Canolbarth y De (CCD) a chyfrannu tuag at ddatblygiad strategol y gwasanaeth.
2. Gweithio â Thîm Gwella Ysgolion CCD, ysgolion ac awdurdodau lleol i sicrhau bod CCD yn dod yn lle rhagorol ar gyfer tegwch a rhagoriaeth i bob dysgwr.
3. Cefnogi gweithredu’r strategaeth ranbarthol ar gyfer Siarter Iaith Gymraeg, gan sicrhau bod y ddarpariaeth o gymorth a dysgu proffesiynol (DP) yn adlewyrchu’r blaenoriaethau lleol, rhanbarthol a chenedlaethol, a gweledigaeth, amcanion a dyheadau CCD.
4. Cefnogi ffurfio, gweithredu, monitro a gwerthuso agweddau ar gynlluniau gweithredu Cynllun Busnes CCD.
5. Cefnogi datblygiad strategol a gweithredu system ranbarthol sydd yn gwella ei hun ym maes Siarter Iaith Gymraeg fel rhan o Her Canol De Cymru.
6. Cydweithio ag ymarferwyr arweiniol wrth ddylunio, cyflwyno a gwerthuso dysgu proffesiynol a chefnogaeth.
7. Nodi a hybu’r arfer orau rhwng ysgolion yn rhanbarthol ac yn genedlaethol mewn perthynas â’r Siarter Iaith Gymraeg
8. Cefnogi datblygu, gweithredu, a gwerthuso cyfleoedd dysgu proffesiynol ac adnoddau ar gyfer y Siarter Iaith Gymraeg sydd yn gydnaws â pholisïau a phrosesau dysgu proffesiynol CCD a pholisïau a chanllawiau cenedlaethol perthnasol.
9. Cefnogi gwaith Partneriaid Gwella wrth ddarparu dysgu proffesiynol pwrpasol o ansawdd uchel ac/ neu gefnogi ysgolion, clystyrau a rhwydweithiau i gwrdd â’u hanghenion gwella penodol.
10. Gweithio'n gydweithredol â chydweithwyr ar draws timau gwella ysgolion CCD, prosiect a chymorth busnes i sicrhau cysondeb a chydlyniad wrth ddarparu dysgu proffesiynol a chymorth o ansawdd uchel i ddiwallu anghenion gwella ysgolion ar draws y rhanbarth.
11. Meithrin a chynnal perthnasoedd cryf ag ymarferwyr ac arweinwyr ysgolion a chefnogi eu hymateb i flaenoriaethau lleol, rhanbarthol a chenedlaethol.
12. Meithrin a chynnal perthnasoedd cryf â phartneriaid allanol yng nghyd-destun y rhanbarth.
13. Cyfrannu at ddatblygiad strategol, gweithredu a gwerthuso prosiectau pwrpasol yr awdurdod lleol.
14. Cynnal cyfathrebu effeithiol o ansawdd uchel â’r holl randdeiliaid sydd yn gydnaws â Strategaeth Gyfathrebu CCD.
15. Ymgymryd â gweithgareddau sydd yn darparu cudd-wybodaeth i Gonsortiwm Canolbarth y De am gryfderau a gwendidau Siarter Iaith Gymraeg a pholisïau a gwelliannau o ran y Gymraeg.
16. Ysgrifennu adroddiadau o ansawdd uchel yn unol â pholisïau a gweithdrefnau Consortiwm Canolbarth y De.
17. Cynnal trosolwg cadarn o arferion cyfredol mewn perthynas â’r cwricwlwm ac yn benodol Siarter Iaith Gymraeg a pholisïau a gwelliannau o ran y Gymraeg.
18. Cymryd rhan mewn rhaglenni datblygiad proffesiynol y cytunwyd arnynt i gyfrannu at ddarparu gwasanaeth o'r ansawdd uchaf.
19. Cydymffurfio â pholisïau a gweithdrefnau Iechyd a Diogelwch CCD a RhCT ac ymgymryd ag unrhyw ddyletswyddau iechyd a diogelwch perthnasol yn unol â threfniadau lleol.
20. Ymgymryd â dyletswyddau a chyfrifoldebau eraill sy’n gymesur â’r radd, fel y bo’n rhesymol ofynnol gan y Cyfarwyddwr Gwasanaeth, neu fel cyfle datblygu y cytunwyd arno ar y cyd.

**BYDD CYNNWYS Y DDOGFEN HON YN DESTUN ADOLYGIAD O BRYD I’W GILYDD MEWN YMGYNGHORIAD Â DEILIAD Y SWYDD.  GELLIR EI HADDASU I FODLONI ANGHENION YR AWDURDOD LLEOL Y BYDD YN GWEITHIO YNDDO. FE ELLIR DIWYGIO DISGRIFIADAU SWYDDI  I ADLEWYRCHU A CHOFNODI NEWIDIADAU O’R FATH.**

***Mae amddiffyn Plant ac Oedolion Agored i Niwed yn gyfrifoldeb craidd i bob aelod o staff.  Dylid rhoi gwybod am yr holl bryderon diogelu i Hwb Diogelu Aml-asiantaeth Cwm Taf (MASH).***

**MANYLEB PERSON**

Mae’r Fanyleb Person hon yn nodi’r wybodaeth a / neu gymwysterau, profiad blaenorol a chymwyseddau personol a fyddai’n ddelfrydol ar gyfer y swydd arbennig hon.

Mae’r adrannau **Gwybodaeth / Cymwysterau a Phrofiad** yn disgrifio beth sydd ei angen o ran y gallu technegol sydd ei angen i gyflawni’r swydd hon yn llwyddiannus.

Mae’r adran **Cymwyseddau** yn disgrifio’r mathau o sgiliau sydd ddim yn dechnegol, galluoedd a nodweddion personol y byddai’r person delfrydol ar gyfer y swydd arbennig hon yn meddu arnynt.  Mae’r cymwyseddau’n disgrifio sut y byddai’r person hwnnw’n gweithio’n ddelfrydol gyda phobl eraill a sut y byddai’n ymdrin â’i gyfrifoldebau.

Mae’r adran **Amodau Arbennig a Gofynion Proffesiynol** yn disgrifio unrhyw rinweddau eraill sy’n addas i’r amgylchiadau penodol sy’n gysylltiedig â’r swydd hon.

|  |  |  |
| --- | --- | --- |
| **Priodoleddau** | **Hanfodol** | **Dymunol**  |
| Gwybodaeth ac Addysg | * Statws Athro Cymwysedig
* Ymrwymiad i a thystiolaeth o ddatblygiad proffesiynol perthnasol.
* Gwybodaeth dda iawn a dealltwriaeth o’r Siarter Iaith Gymraeg, a pholisïau a gwelliannau o ran y Gymraeg.
* Dealltwriaeth gadarn o flaenoriaethau cenedlaethol a'r cyd-destun addysg Cymraeg mewn perthynas â diwygiadau addysg.
* Y gallu i weithio drwy gyfrwng y Gymraeg.
* Iaith Gymraeg Lefel 5.  Cyfeiriwch at Ganllawiau Sgiliau Cymraeg ar-lein  [http://www.rctcbc.gov.uk/Sgiliau Iaith Gymraeg](http://www.rctcbc.gov.uk/WelshSkills)
 | * Cymwysterau a hyfforddiant ychwanegol perthnasol.
 |
| Profiad | * Profiad o arwain y Siarter Iaith Gymraeg ar draws ysgol gyfan.
* Profiad o addysgu Cymraeg mewn ysgol sydd â hanes profedig o godi safonau i bawb.
* Profiad o gynllunio cwricwlwm
* Profiad o waith cydweithredol yn yr ysgol a thu hwnt, e.e. ar draws adran/cyfnod, clystyrau, rhwydweithiau, partneriaethau allanol.
* Profiad o ddefnyddio data meintiol ac ansoddol fel sail i hunanwerthusiad ac i lywio cynllunio gwella.
* Ymwybodol o flaenoriaethau CCD, yr awdurdod lleol ac ysgolion a goblygiadau’r rhain wrth ddatblygu’r gweithlu mewn ysgolion a thrwy rwydweithio.
 | * Ymgysylltiad blaenorol â chyfleoedd dysgu proffesiynol Siarter Iaith Gymraeg CCD.
 |

|  |
| --- |
| **Cymwyseddau** |
| **Gweithio mewn Partneriaethau a Thimau** | * Meithrin perthnasoedd cadarnhaol a chefnogol parhaol gydag amrywiaeth eang o bobl.
* Rhagweithiol a chadarnhaol wrth roi cymorth, cyngor, arweiniad a rhannu arfer gorau â chydweithwyr.
* Yn mynd ‘y tu hwnt’ i’r hyn sy’n arferol i gyfrannu at effeithiolrwydd y tîm.
 |
| **Creu ac Ymateb i Newid** | * Ymgysylltu â syniadau newydd ac yn edrych am ffyrdd o wneud iddynt weithio.
* Ymateb yn gyflym ac yn effeithiol i newidiadau mewnol ac allanol.
* Cyfrannu syniadau er mwyn rheoli systemau, prosesau ac arferion yn well.
 |
| **Cyfathrebu’n Effeithiol** | * Cyfathrebu’n glir ac yn gynnil.
* Cynhyrchu gwybodaeth ysgrifenedig wych a hygyrch.
* Rhaeadru a rhannu gwybodaeth yn briodol – ar amser ac i’r bobl gywir.
* Yn meddu ar sgiliau cyflwyno rhagorol.
 |
| **Bod yn atebol** | * Agwedd gadarnhaol tuag at gyflwyno gwaith.
* Gwneud penderfyniadau sydd yn gadarnhaol gydnaws â chyflwyno ar gyfer CCD e.e. ethos y sector gyhoeddus, goblygiadau gwleidyddol, strwythur sefydliadol a hierarchaeth.
* Cymryd cyfrifoldeb llawn am gyflawni tasgau.
 |
| **Cyflawni Canlyniadau** | * Ymfalchïo mewn darparu gwaith o ansawdd uchel er budd Defnyddwyr Gwasanaeth. Cyrraedd neu ragori ar dargedau.
* Gosod amcanion a thargedau yn seiliedig ar dîm, is-adran a Strategaethau a chynlluniau busnes CCD.
* Creu cynlluniau gweithredu effeithiol sy'n nodi'r camau perthnasol sydd eu hangen i gwblhau prosiect.
 |
| **Rheoli Adnoddau** | * Blaenoriaethu llwythi gwaith yn ôl anghenion a risg; defnyddio'r cynllun busnes fel pwynt cyfeirio.
* Cynllunio ymhell ymlaen llaw i gwrdd â therfynau amser.
 |
| **Canolbwyntio ar Ddefnyddwyr Gwasanaeth** | * Gweithredu er mwyn deall anghenion cwsmeriaid mewnol a Defnyddwyr Gwasanaeth.
* Defnyddio gwybodaeth ac arbenigedd proffesiynol i godi safonau gwasanaeth i gwsmeriaid.
 |
| Arbenigedd a Datblygiad Proffesiynol | * Dangos arfer ragorol a sylfaen wybodaeth helaeth yn eu maes proffesiynol eu hunain.
* Deall ac yn cydymffurfio â gofynion, safonau a meincnodau allanol.
* Bod yn flaengar wrth gael y wybodaeth ddiweddaraf am newidiadau i ddeddfwriaeth, polisi, gweithdrefnau ac arfer gorau yn CCD a sefydliadau eraill.
 |
| **Amodau Arbennig a Gofynion Proffesiynol** | * Y gallu i deithio ar draws yr ardaloedd rhanbarthol i gwrdd â gofynion y swydd.
 |